./data/phi1318/phi001/phi1318.phi001.perseus-lat1.xml
Pliny the Younger
Quid istud ad censentes? quos certe non decet omnibus artibus, omni ratione pugnare, ne fiat quod est mitius  Oportet tamen eos qui puniunt et qui relegant, absolventibus primum, mox inter se comparari  Scilicet ut in spectaculis quibusdam sors aliquem seponit ac servat, qui cum victore contendat, sic in senatu sunt aliqua prima, sunt secunda certamina, et ex duabus sententiis eam, quae superior exstiterit, tertia exspectat